

**РЕПУБЛИКА БЪЛГАРИЯ**

Министерство на земеделието и храните

Областна дирекция „Земеделие“ – гр.Пазарджик

**ЗАПОВЕД**

**№ РД-04-198**

**гр. Пазарджик, 10.10.2023** **г.**

На основание чл.37и, ал.14 от Закона за собствеността и ползването на земеделските земи, чл. 103 от Правилника за прилагане на Закона за собствеността и ползването на земеделските земи (ППЗСПЗЗ), и чл. 47ж, ал. 1 от ППЗСПЗЗ, във връзка със Заповед № РД46-95 от 27.03.2023 г. на Министъра на земеделието, обн., ДВ, бр. 40 от 05.05.2023 г. и публикувана във вестник „24 часа” на 22.05.2023 г., заповед № РД46-76/28.02.2023 г., писмо № 66-2264/29.06.2023 г. на Министъра на земеделието и храните и моя Заповед № РД-04-193/03.10.2023 г.

**Н АР Е ЖДА М:**

**1.** Откривам процедура за провеждането на търг (тръжна сесия) с тайно наддаване за отдаване под наем на свободните земеделски земи от държавния поземлен фонд (ДПФ) с начин на трайно ползване – пасища, мери и ливади и имоти по §12А от ПЗР на ЗСПЗЗ в стопанските дворове с НТП – пасища, мери и ливади, за едногодишно отдаване за стопанската 2023/2024 година в област Пазарджик.

 **2.** **Обект на търга** са земите от ДПФ, подробно описани по общини, землища, имоти, начин на ползване, форма на отдаване, срок на предоставяне, начална тръжна цена в два броя списъци, неразделна част от тази заповед.

**3. Условия за участие.** В търга могат да участват физически лица, еднолични търговци и юридически лица, регистрирани по Търговския закон, които отговарят на условията, посочени в чл. 37и, ал.14 от ЗСПЗЗ и чл. 47в, ал. 1 от ППЗСПЗЗ, за всички или за отделни поземлени имоти в землищата, описани в списъка по т. 2. **В търга могат да участват собственици на пасищни селскостопански животни и лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона.**

**4.** **Началната тръжна цена и размерът на депозита за участие в търга** са определени със заповед № РД46-95 от 27.03.2023 г. на Министъра на земеделието. **Размерът на депозита** за участие в търга за пасища, мери и ливади е

 20% от началната тръжна цена, умножена по площта на имота;

**5.** Срок за внасяне на депозита до **30.10.2023 г. по сметка:**

**ОД „Земеделие” гр. Пазарджик**

**ОББ – клон Пазарджик**

**IBAN BG 34 UBBS 8002 3300 2512 10**

**BIC UBBS BGSF**

**6.** **Условия за плащане на цената**. Плащанията се извършват в български лева, по банков път в срок и при условия, определени в проекта на договора, одобрен със заповед № РД46-95 от 27.03.2023 г. на Министъра на земеделието.

**7.** **Място и срок за получаване на документите за участие в търга.** Документите за участие в търга се получават в ОД “Земеделие” гр. Пазарджик, адрес ул. “Екзарх Йосиф” № 3, ет. 4, всеки работен ден от 9,30 до 17,00 часа, до **30.10.2023 г.**

**8.** **Място и срок за подаване на документите за участие в търга.** Документите за участие в търга се подават в ОД “Земеделие” гр. Пазарджик, адрес ул. “Екзарх Йосиф” № 3, ет. 4, всеки работен ден от 9,30 до 17,00 часа **до 30.10.2023 г.**

**9. Информация за** земите - обект на търга, са изложени в ОД “Земеделие” гр. Пазарджик, общинските служби по земеделие и на интернет страницата на ОД „Земеделие” гр. Пазарджик.

**10.** **Търгът ще се проведе** в ОД “Земеделие” — гр. Пазарджик, адрес ул. “Екзарх Йосиф” № 3, ет. 4, на **02.11.2023 г. от 10,00 часа** **със задължително присъствие на кандидатите или упълномощени от тях лица.**

**11.** В случаите по чл. 47л от ППЗСПЗЗ, стъпката за наддаване е в размер на един лев от предложените от кандидатите цена.

**12.** Сключването на договор за наем или аренда за ползване на обявените по този ред земеделски земи от ДПФ, не гарантира подпомагане на земеделските производители по схемите и мерките на Общата селскостопанска политика.

Заповедта да се публикува в един местен вестник, на информационните табла на Общинските служби по земеделие и на интернет страницата и информационното табло на ОД „Земеделие” гр. Пазарджик.


Милена Емилова Вълчинова (Директор)
10.10.2023г. 10:07ч.
ОДЗ-Пазарджик

Електронният подпис се намира в отделен файл с название signature.txt.p7s